techiaith/cofnodycynulliad_en-cy huggingface dataset:
English: Thank you, Minister. Earlier this year, Welsh Government also provided an additional £40 million in resources to support social services specifically in 2021-22 through the social care recovery fund. Through this, RCT council has made the decision to extend the real living wage to all contracted adult social care workers and personal assistants from December onwards, which of course is very welcome news. Given that Welsh Government has committed to paying care workers the real living wage as part of your programme for government, will councils in the future receive the additional finance to deliver this annually as part of their annual settlement?
Welsh: Diolch, Weinidog. Yn gynharach eleni hefyd, darparodd Llywodraeth Cymru £40 miliwn yn ychwanegol mewn adnoddau i gefnogi gwasanaethau cymdeithasol yn benodol yn 2021-22 drwy'r gronfa adfer gofal cymdeithasol. Drwy hyn, mae cyngor RhCT wedi penderfynu talu'r cyflog byw gwirioneddol i bob gweithiwr gofal cymdeithasol i oedolion a chynorthwywyr personol dan gontract o fis Rhagfyr ymlaen, sydd i'w groesawu'n fawr, wrth gwrs. O gofio bod Llywodraeth Cymru wedi ymrwymo i dalu'r cyflog byw gwirioneddol i weithwyr gofal fel rhan o'ch rhaglen lywodraethu, a fydd cynghorau yn y dyfodol yn derbyn y cyllid ychwanegol i gyflawni hyn yn flynyddol fel rhan o'u setliad blynyddol?
English: Thank you for recognising the important work that RCT have been doing in terms of investing in their staff to retain and value them. I think that's been really important, and an excellent intervention on their behalf. The Welsh Government is currently working with partners to better understand the full implications of our move towards ensuring that all staff in the social care sector are paid the real living wage, and in doing so, to better understand the ways in which we can ensure that it is the staff who benefit from the uplift that is provided. The £42 million that you referred to for social services I know has been welcomed by local government, but I've had some good discussions with them recently where they've been very, very clear with me that additional funding this year will still be required. So, I've been working with local government and with the Minister for Health and Social Services to identify a figure for that to ensure that we're able to respond to that as soon as possible. We'll do that through the COVID reserve and I hope that either I or the Minister for Health and Social Services will be saying more on that very, very shortly.
Welsh: Diolch am gydnabod y gwaith pwysig y mae RhCT wedi bod yn ei wneud yn buddsoddi yn eu staff er mwyn eu cadw a'u gwerthfawrogi. Credaf fod hynny wedi bod yn bwysig iawn, ac yn ymyrraeth ragorol ar eu rhan. Ar hyn o bryd, mae Llywodraeth Cymru yn gweithio gyda phartneriaid i ddeall yn well beth fydd goblygiadau llawn ein cynnydd tuag at sicrhau bod holl staff y sector gofal cymdeithasol yn derbyn y cyflog byw gwirioneddol, a thrwy wneud hynny, i ddeall yn well y ffyrdd y gallwn sicrhau mai'r staff sy'n elwa o'r codiad cyflog a ddarperir. Gwn fod y £42 miliwn y cyfeirioch chi ato ar gyfer y gwasanaethau cymdeithasol wedi'i groesawu gan lywodraeth leol, ond cefais drafodaethau da gyda hwy yn ddiweddar, ac maent wedi dweud yn glir iawn wrthyf y bydd yn dal i fod angen cyllid ychwanegol eleni. Felly, rwyf wedi bod yn gweithio gyda llywodraeth leol a chyda'r Gweinidog Iechyd a Gwasanaethau Cymdeithasol i nodi ffigur ar gyfer hynny er mwyn sicrhau y gallwn ymateb i hynny cyn gynted â phosibl. Byddwn yn gwneud hynny drwy'r gronfa COVID, ac rwy'n gobeithio y bydd y Gweinidog Iechyd a Gwasanaethau Cymdeithasol neu finnau'n dweud mwy am hynny cyn bo hir.
English: Thanks to my colleague for raising this important issue in the Chamber today around local government settlements. Minister, there does seem to be a significant differentiation at times between what council leaders and locally-elected members are saying is the funding needed through the funding formula to deliver many of the important services against what you seem willing to support at times. An example of one of the areas that I know will have been raised with you is the ability of rural authorities to deliver services across, at times, vast areas of geography, and how the current funding formula manages to reflect this. Of course, this isn't anything new. It seems to be a regular battle that local authorities have with Welsh Government in terms of the funding formula because, of course, it does represent around 70 per cent of a council's ability to spend on and deliver those services. So, my question is: in working with the Welsh Local Government Association, what consideration would you give to commissioning an independent review of the funding formula for local councils?
Welsh: Diolch i fy nghyd-Aelod am godi'r mater pwysig hwn yn y Siambr heddiw ynghylch setliadau llywodraeth leol. Weinidog, ymddengys bod gwahaniaeth sylweddol ar adegau rhwng yr hyn y mae arweinwyr cynghorau ac aelodau a etholir yn lleol yn ei ddweud yw'r cyllid sydd ei angen drwy'r fformiwla ariannu i ddarparu llawer o'r gwasanaethau pwysig a'r hyn rydych chi, yn ôl pob golwg, yn barod i'w gefnogi ar brydiau. Un enghraifft o un o'r meysydd y gwn y bydd wedi cael eu dwyn i'ch sylw yw gallu awdurdodau gwledig i ddarparu gwasanaethau ar draws ardaloedd daearyddol enfawr, weithiau, a sut y mae'r fformiwla ariannu gyfredol yn llwyddo i adlewyrchu hyn. Wrth gwrs, nid yw hyn yn newydd. Ymddengys ei bod yn frwydr reolaidd y mae awdurdodau lleol yn ei chael gyda Llywodraeth Cymru mewn perthynas â'r fformiwla ariannu, oherwydd wrth gwrs, mae oddeutu 70 y cant o allu cyngor i wario ar wasanaethau a'u darparu. Felly, fy nghwestiwn yw: wrth weithio gyda Chymdeithas Llywodraeth Leol Cymru, pa ystyriaeth y byddech yn ei rhoi i gomisiynu adolygiad annibynnol o'r fformiwla ariannu ar gyfer cynghorau lleol?
English: Thank you for raising the question, and I also have discussions with local government in terms of the funding needed. But I have to say, it's not a question of what I'm willing to support; it's what I'm able to support as a result of the Welsh Government budget that we're provided with by the UK Government. So, clearly, I would want to do more for local government, but we were able last year to fund their identified workforce pressures in full, and that was a significant pressure so I was pleased that we were able to do that. And the past two settlements for local government have been the best offered for over 12 years. In our budget discussions ahead of the summer, we agreed as a Cabinet that health and social care would continue to be our priority, and also we would seek to give local government the best possible settlement. So, I have a meeting with the finance sub-group, which includes local government leaders and others - their finance spokespeople, I should say - next week, where I'll be hearing directly from them what their pressures are for next year. In terms of a funding formula review, I've been really clear with local government that if they want that funding formula reviewed and come to me with their request for that, I'm more than happy to instigate that review and have further discussions about that with them. That request hasn't come forward yet, but if it does I'd be very, very happy to have those discussions.
Welsh: Diolch am ofyn y cwestiwn, ac rwyf innau hefyd yn cael trafodaethau gyda llywodraeth leol am yr arian sydd ei angen. Ond mae'n rhaid imi ddweud, nid yw'n ymwneud â beth rwy'n barod i'w gefnogi; mae'n ymwneud â beth y gallaf ei gefnogi o ganlyniad i gyllideb Llywodraeth Cymru a ddarperir i ni gan Lywodraeth y DU. Felly yn amlwg, byddwn yn awyddus i wneud mwy dros lywodraeth leol, ond fe wnaethom lwyddo y llynedd i ariannu'r pwysau ar eu gweithlu a nodwyd ganddynt yn llawn, ac roedd hwnnw'n bwysau sylweddol, felly roeddwn yn falch ein bod wedi gallu gwneud hynny. A'r ddau setliad diwethaf ar gyfer llywodraeth leol yw'r rhai gorau a gynigiwyd ers dros 12 mlynedd. Yn ein trafodaethau ar y gyllideb cyn yr haf, cytunwyd fel Cabinet y byddai iechyd a gofal cymdeithasol yn parhau i fod yn flaenoriaeth i ni, a hefyd y byddem yn ceisio rhoi'r setliad gorau posibl i lywodraeth leol. Felly, rwy'n cael cyfarfod gyda'r is-grŵp cyllid, sy'n cynnwys arweinwyr llywodraeth leol ac eraill - eu llefarwyr cyllid, dylwn ddweud - yr wythnos nesaf, lle byddaf yn clywed yn uniongyrchol ganddynt beth yw'r pwysau arnynt ar gyfer y flwyddyn nesaf. O ran adolygiad o'r fformiwla ariannu, rwyf wedi dweud yn glir iawn wrth lywodraeth leol, os ydynt am i'r fformiwla ariannu honno gael ei hadolygu a dod ataf gyda chais i wneud hynny, rwy'n fwy na pharod i gychwyn yr adolygiad hwnnw a chael trafodaethau pellach yn ei gylch gyda hwy. Nid yw'r cais hwnnw wedi'i gyflwyno eto, ond os daw, rwy'n sicr yn fwy na pharod i gael y trafodaethau hynny.
English: I'm grateful for the ongoing work of local government, including Pembrokeshire, and other public service leaders in delivering public services to support the COVID recovery and protect vulnerable people in our communities. Local government continues to do excellent work in challenging times.
Welsh: Rwy'n ddiolchgar am waith parhaus llywodraeth leol, gan gynnwys sir Benfro, ac arweinwyr gwasanaethau cyhoeddus eraill yn darparu gwasanaethau cyhoeddus i gefnogi'r adferiad wedi COVID a diogelu pobl agored i niwed yn ein cymunedau. Mae llywodraeth leol yn parhau i wneud gwaith rhagorol mewn cyfnod heriol.
English: Minister, you may be aware that Pembrokeshire County Council is currently considering the future of its waste and recycling centres, and the options include reducing the number of sites operated by the council and reducing the opening hours of all sites. Now, I can't emphasise the importance of waste collection and recycling to our environment and, indeed, to our health, and should residents have to travel further afield for these vital services, it may undo some of the good progress done by Pembrokeshire County Council in recent years. Therefore, can you tell us, Minister, what support can the Welsh Government offer to Pembrokeshire County Council to ensure that they can keep their sites open so that people in Pembrokeshire have access to waste and recycling centres?
Welsh: Weinidog, efallai eich bod yn ymwybodol fod Cyngor Sir Penfro ar hyn o bryd yn ystyried dyfodol ei ganolfannau gwastraff ac ailgylchu, ac mae'r opsiynau'n cynnwys lleihau nifer y safleoedd a weithredir gan y cyngor a lleihau oriau agor pob safle. Nawr, ni allaf bwysleisio pwysigrwydd casglu gwastraff ac ailgylchu i'n hamgylchedd, ac yn wir, i'n hiechyd, a phe bai'n rhaid i breswylwyr deithio ymhellach am y gwasanaethau hanfodol hyn, gallai ddadwneud peth o'r cynnydd da a wnaed gan Gyngor Sir Penfro dros y blynyddoedd diwethaf. Felly, a allwch ddweud wrthym, Weinidog, pa gymorth y gall Llywodraeth Cymru ei gynnig i Gyngor Sir Penfro i sicrhau y gallant gadw eu safleoedd ar agor fel bod gan bobl yn sir Benfro fynediad at ganolfannau gwastraff ac ailgylchu?
English: Well, it's good that Paul Davies does recognise the good progress that we have made in Wales in recent years in terms of household recycling. We're absolutely one of the best in Wales, and we want to maintain - .
Welsh: Wel, mae'n dda fod Paul Davies yn cydnabod y cynnydd da a wnaed gennym yng Nghymru dros y blynyddoedd diwethaf yn ailgylchu gwastraff cartrefi. Rydym yn sicr ymhlith y gorau yng Nghymru, ac rydym am gynnal - .
English: I can't hear the Minister's response. I'm sure Paul Davies wants to hear the response.
Welsh: Ni allaf glywed ymateb y Gweinidog. Rwy'n siŵr fod Paul Davies yn dymuno clywed yr ymateb.
English: So, I was referring to our good progress in Wales in terms of our household recycling, putting us as one of the best in the world and, clearly, we want to maintain that and continue to improve our performance there. As you say, Pembrokeshire is currently consulting on this. This is a matter for Pembrokeshire County Council. However, I will make your concerns known to the Minister for Climate Change, who has responsibility for waste.
Welsh: Felly, roeddwn yn cyfeirio at ein cynnydd da yng Nghymru yn ailgylchu gwastraff cartrefi, sy'n golygu mai ni yw un o'r gorau yn y byd, ac yn amlwg, rydym am gynnal hynny a pharhau i wella ein perfformiad yn hynny o beth. Fel y dywedwch, mae sir Benfro yn ymgynghori ar hyn ar hyn o bryd. Mater i Gyngor Sir Penfro yw hwn. Fodd bynnag, byddaf yn rhoi gwybod am eich pryderon i'r Gweinidog Newid Hinsawdd, sydd â chyfrifoldeb am wastraff.
English: Economic resilience continues to be one of the core aims of this Government, which is why we have invested over £600 million in grant funding to support businesses this year, and over £250 million has been provided to businesses in south-west Wales since April 2020.
Welsh: Mae cadernid economaidd yn parhau i fod yn un o nodau craidd y Llywodraeth hon, a dyna pam ein bod wedi buddsoddi dros £600 miliwn mewn cyllid grant i gefnogi busnesau eleni, ac mae dros £250 miliwn wedi'i ddarparu i fusnesau yn ne-orllewin Cymru ers mis Ebrill 2020.
English: Can I thank the Minister for that answer, and start by declaring my interest as a sitting councillor in Bridgend County Borough Council? Minister, you may be aware that in a recent report from Bridgend County Borough Council it was revealed that average weekly wages in Bridgend county fell from £525.90 in 2019, which was near the all-Wales average, to just £464.10 in 2020, and is now the second lowest of all of Wales's 22 local authorities. I'm sure you'll agree, Minister, that sliding from mid-table to second bottom in the space of a year is surely a cause of concern to many about the job both the council and the Welsh Government is doing in improving economic outcomes in Bridgend. If that performance was replicated by a Premier League football manager, they'd have been sacked by now. Given this, what expectations does the Government place on local authorities to enhance their local economies in their areas, and what specific intervention will the Welsh Government take in Bridgend to stop the slide continuing?
Welsh: A gaf fi ddiolch i'r Gweinidog am ei hateb, a dechrau drwy ddatgan fy niddordeb fel cynghorydd sy'n eistedd ar Gyngor Bwrdeistref Sirol Pen-y-bont ar Ogwr? Weinidog, efallai eich bod yn ymwybodol fod adroddiad diweddar gan Gyngor Bwrdeistref Sirol Pen-y-bont ar Ogwr wedi datgelu bod cyflogau wythnosol cyfartalog yn sir Pen-y-bont ar Ogwr wedi gostwng o £525.90 yn 2019, ffigur a oedd yn agos at gyfartaledd Cymru gyfan, i ddim ond £464.10 yn 2020, sef yr isaf ond un bellach o 22 awdurdod lleol Cymru. Rwy'n siŵr y byddwch yn cytuno, Weinidog, fod llithro o ganol y tabl i'r isaf ond un mewn cyfnod o flwyddyn yn destun pryder i lawer am berfformiad y cyngor a Llywodraeth Cymru yn gwella canlyniadau economaidd ym Mhen-y-bont ar Ogwr. Pe bai'r perfformiad hwnnw i'w weld gan reolwr pêl-droed yn yr Uwch Gynghrair, byddent wedi cael eu diswyddo bellach. O ystyried hyn, pa ddisgwyliadau sydd gan y Llywodraeth i awdurdodau lleol wella eu heconomïau lleol yn eu hardaloedd, a pha ymyrraeth benodol y bydd Llywodraeth Cymru yn ei gweithredu ym Mhen-y-bont ar Ogwr i atal pethau rhag dirywio ymhellach?
English: I have expectations of the UK Government in terms of ensuring that they're not restraining wages in the public sector, for example, as we've seen most recently from the UK Government, so it's very difficult for me to respond to this question. I'll try and be helpful and point to the role of the corporate joint committees and what they can do in terms of working together to improve the economic situation in their local areas, but I find it very difficult to respond to questions from Conservatives about people's pay when it's the UK Government that is holding pay back and which is also taking £20 out of the pockets of some of our most poor workers as a result of their changes in terms of universal credit.
Welsh: Mae gennyf ddisgwyliadau y bydd Llywodraeth y DU yn sicrhau nad ydynt yn llesteirio cyflogau yn y sector cyhoeddus, er enghraifft, fel y gwelsom yn fwyaf diweddar gan Lywodraeth y DU, felly mae'n anodd iawn i mi ymateb i'r cwestiwn hwn. Fe geisiaf helpu a chyfeirio at rôl y cyd-bwyllgorau corfforaethol a'r hyn y gallant ei wneud drwy gydweithio i wella'r sefyllfa economaidd yn eu hardaloedd lleol, ond rwy'n ei chael yn anodd iawn ymateb i gwestiynau gan y Ceidwadwyr am gyflogau pobl er mai Llywodraeth y DU sy'n dal cyflogau yn ôl ac sydd hefyd yn mynd â £20 o bocedi rhai o'n gweithwyr tlotaf o ganlyniad i'w newidiadau i'r credyd cynhwysol.
English: Minister, if we want to improve the economic situation of the people of South Wales West, we need to tackle the high and unfair levels of council tax in local authorities and get to grips with the increased problem of council tax arrears. Neath Port Talbot council is setting regularly one of the highest levels of council tax in Wales. Residents can't understand why it costs so much more to live in Neath Port Talbot council and why they provide services that are so much more expensive as compared to nearby councils. I asked the First Minister in July whether the Government intended to hold an inquiry into higher taxation councils, with the aim of ensuring more consistent levels across Wales, but unfortunately I didn't receive a response to that question. So, could the Minister respond to that question today? And, of course, council tax arrears have increased significantly during the pandemic, with 55,000 homes now in arrears with their council tax between January and May. So, I'd also like to ask whether the Government has any intention of announcing new plans to tackle the increased problem of council tax arrears, because this is impacting low-income families in my region. Thank you.
Welsh: Weinidog, os ydym am wella sefyllfa economaidd pobl Gorllewin De Cymru, mae angen inni daclo'r lefelau uchel ac annheg o drethi cyngor mewn awdurdodau lleol a mynd i'r afael â'r broblem gynyddol o ôl-ddyledion trethi cyngor. Mae cyngor Castell-nedd Port Talbot yn gyson yn pennu un o'r lefelau uchaf o'r dreth gyngor yng Nghymru. Dyw preswylwyr ddim yn gallu deall pam mae e'n costio cymaint yn fwy i fyw yng nghyngor Castell-nedd Port Talbot a sut maen nhw'n darparu gwasanaethau sydd llawer mwy drud o'u cymharu â siroedd cyfagos. Holais i'r Prif Weinidog nôl yng Ngorffennaf a oedd y Llywodraeth wedi ystyried cynnal ymchwiliad yn benodol i awdurdodau sy'n trethu yn uwch, fel Castell-nedd Port Talbot, gyda'r nod o sicrhau lefelau treth mwy cyson yng Nghymru, ond yn anffodus ches i ddim ateb uniongyrchol i'r cwestiwn hwnnw. A all y Gweinidog felly ddarparu ateb i'r cwestiwn hwn heddiw? Ac ar ben hyn, wrth gwrs, mae'r ôl-ddyledion trethi cyngor wedi cynyddu yn sylweddol yn ystod y pandemig, gyda 55,000 o gartrefi bellach mewn ôl-ddyledion gyda'u trethi cyngor rhwng Ionawr a Mai. Felly, hoffwn hefyd holi a oes gan y Llywodraeth unrhyw fwriad i gyhoeddi cynlluniau newydd i daclo problem gynyddol ôl-ddyledion trethi cyngor, gan fod hyn yn effeithio ar deuluoedd incwm isel yn fy rhanbarth. Diolch.
English: We are developing an ambitious programme of local tax reforms that support a stronger economy, stable communities and vibrant public services. Within this, we are considering how to improve our non-domestic rates system while sustaining vital revenue for local services, which deliver significant benefits for everyone.
Welsh: Rydym yn datblygu rhaglen uchelgeisiol o ddiwygiadau treth lleol sy'n cefnogi economi gryfach, cymunedau sefydlog a gwasanaethau cyhoeddus bywiog. O fewn hyn, rydym yn ystyried sut i wella ein system ardrethi annomestig tra'n cynnal refeniw hanfodol ar gyfer gwasanaethau lleol sy'n sicrhau manteision sylweddol i bawb.
English: Thank you, Minister. Minister, your party leader, Keir Starmer, has said that the Labour Party favours the abolishing of business rates and that they should be replaced. We all know that many businesses in Wales have struggled and, with our towns needing an economic boost, it is time that our approach to business support is addressed. Was Keir Starmer talking on your behalf too, and, if he was not, what is the view of this Welsh Labour Government on the future of business rates?
Welsh: Diolch. Weinidog, mae arweinydd eich plaid, Keir Starmer, wedi dweud bod y Blaid Lafur o blaid diddymu ardrethi busnes ac y dylid cael rhywbeth arall yn eu lle. Gŵyr pawb ohonom fod llawer o fusnesau yng Nghymru wedi ei chael hi'n anodd, a chyda ein trefi angen hwb economaidd, mae'n bryd mynd i'r afael â'n dull o roi cymorth busnes. A oedd Keir Starmer yn siarad ar eich rhan chi hefyd, ac os nad oedd, beth yw barn Llywodraeth Lafur Cymru am ddyfodol ardrethi busnes?
English: Good afternoon, Minister. May I ask you again about business rates? Because, like many colleagues in this Chamber, we're asked about business rates by small family businesses, which, at this particular time, are under a great deal of pressure. I'm just interested to know how the Welsh Government communicates to those businesses, particularly small family businesses, what reforms are taking place and indeed the control that the Welsh Government has or has not in relation to their particular situation. And may I ask as well what investment relief you are looking at in order to support those small and medium-sized businesses to invest in order to boost both productivity and decarbonisation efforts? Thank you. Diolch yn fawr iawn.
Welsh: Prynhawn da, Weinidog. A gaf fi ofyn ichi eto ynglŷn ag ardrethi busnes? Oherwydd, fel llawer o gyd-Aelodau yn y Siambr hon, gofynnir i ni am ardrethi busnes gan fusnesau teuluol bach, sydd o dan bwysau mawr ar hyn o bryd. Mae gennyf ddiddordeb mewn gwybod sut y mae Llywodraeth Cymru yn cyfathrebu â'r busnesau hynny, yn enwedig busnesau teuluol bach, pa ddiwygiadau sy'n digwydd ac yn wir y rheolaeth sydd gan Lywodraeth Cymru, neu'r diffyg rheolaeth, mewn perthynas â'u sefyllfa benodol. Ac a gaf fi ofyn hefyd pa ryddhad ar gyfer buddsoddiadau yr ydych yn edrych arno er mwyn cefnogi'r busnesau bach a chanolig hynny i fuddsoddi er mwyn hybu cynhyrchiant ac ymdrechion datgarboneiddio? Diolch yn fawr iawn.